**נאפְפְּלִיוֹ** (ביוונית מודרנית: **Ναύπλιο**, ביוונית עתיקה: נָאוּפְּלִיוֹן - Ναύπλιον/Ναύπλιων; בלטינית: Nauplion) היא עיירת נמל בפלופונסוס שביוון, בחלק הצפוני ביותר של מפרץ ארגוליס. היא שימשה כעיר הבירה הראשונה של יוון המודרנית החל משנת 1829 - במהלך מלחמת העצמאות היוונית, ועד 1834.

העיר העתיקה של נאפפליו בנויה ברובה על גבי חצי אי שבולט אל תוך מפרץ ארגוליס ויוצר מפרץ קטן נוח לעגינה הנקרא מפרץ נאפפליו. לימים נבנה גם שובר גלים בפתח הנמל.

עיקר התעסוקה כיום בעיירה מבוססת על תיירות, על הנמל ועל דיג.

היסטוריה
--------

האזור היה מיושב כבר בעת העתיקה, אולם לא נותרו שרידים לתקופה זו. המקום מוזכר כנראה בכתובת הקדשה מצרית לזכר אמנחותפ השלישי.

### התקופות הביזנטית, הוונציאנית והעות'מאנית

נַאפְפְּלִיוֹ בתקופה הוונציאנית, המאה ה-16, כונתה אז "Napoli di Romania" - נאפולי של האימפריה הביזנטית
החלק העתיק של העיר, הקרוי אקרונאופְֹליה (Ακροναυπλία), הוקף חומות עוד לפני התקופה הקלאסית, ובהמשך נוספו ביצורים על ידי הביזנטים, הפרנקים, הוונציאנים, והעות'מאנים. העיר נכבשה בשנת 1212 והפכה לחלק מנסיכות אכאיה. היא נמכרה בשנת 1388 לוונציאנים, והם כינו אותה "Napoli di Romania" - נאפולי של האימפריה הביזנטית.

בשנת 1540 נכבשה על ידי האימפריה העות'מאנית, והפכה למרכז אזורי. העות'מאנים החליפו את שמה ל- "Mora Yenişehri" - העיר החדשה של מוריאה (הפלופונסוס).

בשנת 1685 נכבשה שוב על ידי הוונציאנים, אשר חיזקו אותה ובנו את מצודת פלמידי על גבעה החולשת על העיר. זהו המבנה הגדול ביותר שנבנה על ידי הוונציאנים מחוץ לגבולות איטליה.

בשנת 1715 נכבשה העיר מחדש על ידי העות'מאנים.

### מלחמת העצמאות של יוון

במלחמת העצמאות היוונית הייתה נאפפליו מבצר מרכזי של העות'מאנים, והיוונים צרו עליה כשנה, וכבשו אותה בנובמבר 1821. יואניס קפודיסטריאס, שהיה למושלה הראשון של יוון המודרנית, הגיע אל נאפפליו ב-7 בינואר 1828, והייתה זו הפעם הראשונה בה דרכה רגלו על אדמת יבשת יוון. בשנת 1829 הכריז קפודיסטריאס על העיר כבירת יוון. ב-9 באוקטובר 1831 נרצח קפודיסטריאס בכנסייה בעיר, ובשנת 1834, לאחר כינונה של ממלכת יוון, העביר המלך אותון את הבירה לאתונה.

מבנים ידועים
------------

* מצודת פלמידי (Παλαμήδι) - על גבעה החולשת על העיר
* בּוֹאוּרְטְזִי (Μπούρτζι) - מצודה על אי בפתח מפרץ נאפפליו
* בניין הבנק הלאומי של יוון, הבנוי בסגנון נאו-מיקני

ערים תאומות
-----------

* צרפתצרפת אמיין, צרפת
* רוסיהרוסיה קרונשטאדט, רוסיה
* ארצות הבריתארצות הברית ניילס, אילינוי, ארצות הברית
* גאורגיהגאורגיה פותי, גאורגיה
* ארצות הבריתארצות הברית יפסילנטי, מישיגן, ארצות הברית

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **נאפפליו** |
| ויקישיתוף תמונות ומדיה בוויקישיתוף: **נַאפְפְּלִיוֹ** |

* 

* אתר האינטרנט הרשמי של נאפפליו (ביוונית)

* אתר האינטרנט הרשמי של נאפפליו (באנגלית)
* תמונות היסטוריות
* מדריך למטייל
* נחמה שפרן, ‏נאפפליו: האקסית המיתולוגית, "מסע אחר"
* נאפפליו, באתר אנציקלופדיה בריטניקה (באנגלית)
* אורלי פינקלמן, ‏נאפפליו – העיר הכי יפה ביוון, באתר GoTravel

הערות שוליים
------------

1. ↑  יוון במיטבה, מאת Phyllis rose, 2000, ניו יורק טיימס.

  


|  |
| --- |
| * 
* הכיכר המרכזית - כיכר סינטאגמה (החוקה) Πλατεία Συντάγματοςהכיכר המרכזית - כיכר סינטאגמה (החוקה) Πλατεία Συντάγματος
* בניין הבנק הלאומי של יוון, כיכר סינטאגמהבניין הבנק הלאומי של יוון, כיכר סינטאגמה
* בוֹאוּרְטְזִי (Μπούρτζι) - מצודה על אי בפתח מפרץ נַאפְפלִיוֹבוֹאוּרְטְזִי (Μπούρτζι) - מצודה על אי בפתח מפרץ נַאפְפלִיוֹ
* מצודת פלמידי המתנוססת מעל העירמצודת פלמידי המתנוססת מעל העיר
* טלפון ציבורי מודרני וצלב דרכים מסורתיטלפון ציבורי מודרני וצלב דרכים מסורתי
 |

תמונה פנורמית של העיר נַאפְפְּלִיוֹ והמפרץ, מבט ממצודת פלמירי

תמונה פנורמית של העיר נַאפְפְּלִיוֹ והמפרץ, מבט ממצודת פלמירי

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007555339205171
* BnF: cb13332867p (data)
* GND: 4041446-2
* LCCN: n85078495
* NKC: ge802319
* NLG: 8767
* SUDOC: 070691908
* VIAF: 136063790
* WorldCat: lccn-n85078495

 |